YK:n turvallisuusneuvosto tuomitsi jyrkästi Pohjois-Korean ohjuslaukaisut - Keskisuomalainen
Ulkomaat 08.03.2017 02:58
Myös Pohjois-Korean liittolaisena tunnettu Kiina äänesti ohjuskokeet tuomitsevan päätöslauselman puolesta.
Kiinalainen turisti poseeraa Pohjois-Korean johtajaa Kim Jong-Unia esittävän vahanuken kanssa Shenyangissa, Kiinassa. Kuva: Str / Lehtikuva
Myös Pohjois-Korean liittolaisena tunnettu Kiina äänesti ohjuskokeet tuomitsevan päätöslauselman puolesta. Kiinan oli pelätty boikotoivan päätöstä, koska sen ja Yhdysvaltain välit kiristyivät sen jälkeen kun Yhdysvallat päätti sijoittaa ohjuspuolustusjärjestelmänsä Etelä-Koreaan.
Turvallisuusneuvosto kuvaili ohjustestejä YK:n päätöslauselmien "räikeäksi rikkomiseksi". YK on kieltänyt Pohjois-Korealta ballististen ohjusten laukaisut ja ydinkokeet, mutta maa ei ole kielloista piitannut.